text: Målmands-talent til Ribe-Esbjerg
  11 februar 2014 kl. 05.09
  Ribe-Esbjerg HH har sikret sig det 19-årige målmands-talent Sebastian Frandsen, der frem til juni 2016 slår sine folder i den sydvestjyske ligaklub.
  Sebastian Frandsen er 19 år og har i denne sæson spillet i første division for nu økonomisk kuldsejlede Veje Håndbold. I øjeblikket er han skadet og tørner først ud for Ribe-Esbjerg i næste sæson.
  Han var en stærk keeper på det danske landshold der i august sidste år i Ungarn blev verdensmestre for U19-landshold. 
  - Jeg tror på, at Ribe-Esbjerg med et spændende hold er det helt rigtige sted at debutere i ligaen, siger Sebastian Frandsen.
  